**Nixu Oyj** on suomalainen kyberturvakonsultointiin keskittynyt yhtiö, joka on perustettu vuonna 1988. Nixu-konsernin liikevaihto oli vuonna 2021 noin 51,8 miljoonaa euroa ja se työllisti lähes 400 henkilöä.

Historia
--------

Nixun perusti vuonna 1988 Pekka Nikander. Nixun nimi juontaa perustajansa sukunimestä, Unix-käyttöjärjestelmästä ja Teknillisen korkeakoulun laboratoriosta, jota kutsuttiin Niksulaksi siellä opiskeluaikanaan työskennelleen Nikanderin mukaan. Yhtiön toimitilat sijaitsivat ensin Helsingissä, viimeksi Käpylässä. Vuodesta 2009 yhtiön toimitilat ovat sijainneet Espoon Keilarannassa.

NetPeople Oy fuusioitiin Nixuun 1999. Vuotta myöhemmin myös Magic Cookie Oy ja Datatieto Oy fuusioitiin yhtiöön. Nixu Middle East FZ-LLC perustettiin vuonna 2001 ja rekisteröitiin Dubaihin. Lähi-idän liiketoiminnot myytiin vuonna 2008 yksityishenkilöille. Nixu jatkoi yrityskauppoja hankkimalla helsinkiläisen Panorama Partners Oy:n vuonna 2014.

Nixu järjesti listautumisannin marraskuussa 2014 ja kaupankäynti yhtiön osakkeilla alkoi Helsingin pörssiin First North -kauppapaikalla. Yhtiön osake siirtyi First North -listalta Helsingin pörssin päälistalle 2. heinäkuuta 2018.

Nixu perusti toimipisteen Amsterdamiin lokakuussa 2015. Vuoden 2016 aikana Nixu aloitti liiketoiminnan myös Ruotsissa hankkimalla Europoint Networking AB:n ja Safeside Solutions AB:n. Vuoden 2016 lopussa Nixu ilmoitti avaavansa toimipisteen myös Yhdysvaltoihin.

Touko-kesäkuussa 2017 Nixu vahvisti asemiaan Euroopassa ostamalla hollantilaisen Expert Solutions Support Center B.V:n ja ruotsalaisen Bitsec Holding AB:n.

Keväällä 2019 Nixu vahvisti markkina-asemaansa Ruotsissa ostamalla turvallisuusyhtiö Vesper Groupin kyberturvaliiketoiminnan. Lisäksi Nixu avasi paikalliset toiminnot Tanskassa ostamalla kyberturvapalveluihin erikoistuneen Ezenta A/S:n. 

Kesäkuussa Nixu Certification Oy:lle myönnettiin virallinen pätevyys toteuttaa tietojärjestelmien ja ympäristöjen tarkastuksia, joissa käsitellään korotetun suojaustason (Katakri ST III) tietoaineistoja.

Ostotarjous
-----------

16.2.2023 Norjalainen DNV julkisti ostotarjouksen Nixun koko osakekannasta.

Johto
-----

Nixun toimitusjohtajina ovat toimineet:

* Pekka Nikander 1988–1996
* Oiva Karppinen 1996–2001
* Tapio Sulkava 2002
* Rabbe Mattila 2002–2006
* Timo Kotilainen 2006–2013
* Petri Kairinen 2014–2022
* Valtteri Peltomäki (vt.) 2022
* Teemu Salmi 1.9.2022–

Lähteet
-------

1. 1 2 3 4 5  Vuosikertomus 2021 (PDF) Nixu Oyj. Viitattu 14.6.2022.
2. 1 2 3  Tietoa meistä: Historia *nixu.com*. Nixu Oyj. Viitattu 27.10.2019.
3. ↑  Kaupankäynti Nixu Oyj:n osakkeilla alkaa tänään Nasdaq Helsinki Oy:n pörssilistalla (pörssitiedote)  2.7.2018. Cision. Viitattu 27.10.2019.
4. ↑  Suomalainen tietoturvayritys laajentaa toimintaansa Hollantiin *Tivi*.  26.10.2015. Viitattu 27.10.2019.
5. ↑  Nixu perustaa tytäryhtiön Yhdysvaltoihin (pörssitiedote) *Arvopaperi [vanhentunut linkki]*.
6. ↑  Nixu Oyj on toteuttanut Expert Solutions Support Center B.V. -yrityskaupan ja yrityskauppaan liittyvän suunnatun osakeannin (tiedote) *nixu.com*. Nixu Oyj. Viitattu 14.8.2017. [vanhentunut linkki]
7. ↑  Nixu Oyj on toteuttanut Bitsec Holding AB -yrityskaupan ja yrityskauppaan liittyvän suunnatun osakeannin (tiedote) *nixu.com*. Nixu Oyj. Viitattu 14.8.2017. [vanhentunut linkki]
8. ↑  Nixu Corporation - Digitalization done right *Nixu Cybersecurity*. Viitattu 2.6.2020.
9. ↑  Nixu Certification saavutti pätevyyden tarkastaa korotetun suojaustason tietojärjestelmiä *Nixu Cybersecurity.*. Viitattu 2.6.2020.
10. ↑  Norjalainen DNV ostaa Nixun *It insider*.  16.2.2023. Viitattu 7.7.2023.
11. ↑  Teemu Salmi nimitetty Nixun uudeksi toimitusjohtajaksi johtamaan kasvustrategian seuraavaa vaihetta  28.2.2022. Nixu Oyj. Viitattu 14.6.2022.

Aiheesta muualla
----------------

* Yrityksen kotisivut